6. โครงการในอนาคต

บริษัทมีความมุ่งมั่นที่จะเป็น 1 ใน 5 ผู้นำในการผลิตสิ่งทอในประเทศไทย
ทั้งประเภทผ้าฝ้ายธรรมชาติ และผ้าใยสังเคราะห์
นอกเหนือจากการดำเนินการปรับโครงสร้างหนี้และทุนของบริษัทแล้ว
ผู้บริหารของบริษัทยังมีการกำหนดแผนดำเนินการเพื่อแก้ปัญหาและเพิ่มประสิทธิภาพในด้านการบริหารและในด้านการผลิตของบริษัท
โดยมีกลยุทธ์ที่สำคัญดังนี้

1. มุ่งรักษาฐานลูกค้าปัจจุบัน พร้อมทั้งสร้างฐานลูกค้าใหม่ๆ
รวมทั้งการสร้างตลาดใหม่ที่ให้ผลตอบแทนสูงขึ้น อาทิเช่น ตลาดส่งออก

2. บำรุงรักษาเครื่องจักรให้มีประสิทธิภาพที่ดี
เพื่อสามารถพัฒนาคุณภาพของสินค้าให้มีคุณภาพที่สูงเพื่อตอบสนองกลุ่มลูกค้าที่มีกำลังซื้อสูง
ซึ่งจะเป็นการเพิ่ม Margin
และเป็นกลยุทธ์ในการแข่งขันกับคู่แข่งที่มีฐานการผลิตในประเทศที่มีค่าแรงงานต่ำ อาทิเช่น
ประเทศจีน อินโดนีเซีย เวียดนาม เป็นต้น

3. เพิ่มการฝึกอบรมให้คนงานทั้งที่มีอยู่ปัจจุบันและคนงานใหม่

4. เพิ่มการประสิทธิภาพของฝ่ายบริหาร รวมถึงการจัดระบบการควบคุมภายใน
จัดหาแหล่งเงินทุนที่เหมาะสม เป็นต้น

5. เพิ่มระบบควบคุมการผลิต เพื่อลดต้นทุนการผลิตและลดปริมาณสินค้าที่ไม่ได้มาตรฐาน

6. ดูแลให้มีวัตถุดิบที่เพียงพอเพื่อให้เกิดการดำเนินการผลิตอย่างต่อเนื่อง
ซึ่งจะเป็นลดค่าใช้จ่ายที่เกิดขึ้นจากการหยุดการผลิตของเครื่องจักร

7. เพิ่มสายผลิตภัณฑ์ เพื่อเพิ่มมูลค่าสินค้าให้มากขึ้น

8. ใช้วิธีการทำงานแบบจูงใจ (Piece Work) ซึ่งให้พนักงานได้ผลตอบแทนตามจำนวนงานที่ทำได้
เป็นการจูงใจให้พนักงานทำงานให้มีประสิทธิภาพมากขึ้นและผลงานที่มีคุณภาพมากขึ้น

ในการนี้ บริษัทได้มีการวางเป้าหมายในการดำเนินงานทั้งในระยะสั้นและระยะยาว ดังต่อไปนี้

  --------------------------------------------------------- --- --------------------------------------------
  แผนการดำเนินงานระยะสั้น (ปี 2546 ถึงปี 2547)                        แผนการดำเนินงานระยะยาว ภายหลังปี 2547

  1. ซ่อมแซมและปรับปรุงเครื่องจักร                                    1. ติดตั้งเครื่องจักรใหม่
  เพื่อเพิ่มประสิทธิภาพการผลิตและเพื่อรองรับยอดขายในอนาคต                 เพื่อเพิ่มประสิทธิภาพการผลิตและเพิ่มคุณภาพของสินค้า

  2. เพิ่มยอดขายสินค้าโดยมุ่งการทำตลาดทั้งในประเทศ                      2. พัฒนามาตราฐานของสินค้าเพื่อได้รับผลกำไร (Margin)
  และต่างประเทศ                                                  ที่เพิ่มขึ้น

  3. ลดต้นทุนการขายและการบริหารงาน                                 3. เพิ่มสัดส่วนยอดขายเพื่อการส่งออกให้มากขึ้น

  4.                                                            4. บริหารลดต้นทุนทางการเงินของบริษัทให้เหมาะสม
  พัฒนาคุณภาพแรงงานและหลีกเลี่ยงปัญหาพิพาทแรงงานที่อาจเกิดขึ้นในอนาคต       

  5. ปรับปรุงคุณภาพสินค้าให้ดีขึ้น เพื่อสร้างตลาดสินค้าใหม่ๆ ให้แก่บริษัท          5. พัฒนามาตรฐานการทำงานเพื่อให้ได้มาตรฐาน ISO
                                                                9002

  6. พัฒนาและปรับปรุงระบบควบคุมภายใน ทั้งในด้านการผลิต การบริหารงาน      6. นำเอาเทคโนโลยีมาใช้ในการผลิต
  และในด้านการเงิน                                                และการบริหารงานให้มากขึ้น อาทิเช่น
                                                                ระบบบาร์โค้ดช่วยควบคุมระบบคลังสินค้า

  7. ดำเนินงานให้บริษัทมีผลกำไรจาการดำเนินงานขั้นต้นในปี 2546             7. สร้างฐานะทางการเงินของบริษัทให้แข็งแกร่ง
                                                                โดยการดำเนินงานให้มีผลกำไรสุทธิ
                                                                เพื่อทีจะสามารถสร้างมูลค่าของหุ้นสามัญในตลาดหลักทรัพย์
                                                                รวมถึงการที่บริษัทสามารถ
                                                                จ่ายเงินปันผลให้แก่ผู้ถือหุ้นของบริษัทได้

  8. เพิ่มกำลังการผลิตให้ถึงร้อยละ 90 ของกำลังการผลิตเต็มที่ในปี 2547        
  --------------------------------------------------------- --- --------------------------------------------

  กลยุทธ์การผลิต

 การจัดการด้านการผลิต (Production Management)
ถือเป็นปัจจัยสำคัญในการที่บริษัทจะบรรลุเป้าหมายตามที่ได้ตั้งไว้ ดังนั้น
การเพิ่มประสิทธิภาพในการผลิตและเพิ่มกำลังการผลิต เป็นสิ่งที่มีความจำเป็นเร่งด่วน
บริษัทจะมุ่งที่จะรักษาและปรับปรุงคุณภาพสินค้าให้ได้มาตราฐานที่สูง
โดยการปรับปรุง/ซ่อมแซมเครื่องจักรและขยายโรงงาน
เพื่อบำรุงรักษาให้เครื่องจักรมีสภาพดีและเพิ่มกำลังการผลิตเพื่อให้มีสินค้าที่มีคุณภาพตลอดเวลา

 จัดฝึกอบรมคนงานให้มีความชำนาญ และจูงใจให้คนงานเหล่านั้น
ทำงานร่วมกับบริษัทเป็นเวลานาน

 เนื่องจากโรงงานของบริษัทมีอายุกว่า 40 ปี ดังนั้น จึงจำเป็นต้องทำการปรับปรุงสภาพโรงงาน
(Renovation) อาทิเช่น ระบบการหมุนเวียนอากาศ (Air Chiller และ Air Washer)
เป็นต้น ซึ่งจะส่งผลให้บริษัทสามารถผลิตสินค้าของบริษัทที่มีคุณภาพสูง
และลดจำนวนสินค้าที่ไม่ได้มาตราฐานลง

กลยุทธ์ด้านการเงิน

 รักษาอัตราส่วนหนี้สินต่อทุนไม่ให้เกิน อัตราส่วน 2 ต่อ 1

 บริษัทนโยบายที่จะลดต้นทุนทางการเงิน โดยจัดหาแหล่งเงินกู้ที่มีต้นทุนต่ำ
เพื่อใช้เป็นเงินทุนหมุนเวียน และเป็นเงินทุนในการปรับปรุงเครื่องจักร ต่อไป

กลยุทธ์ทางการตลาด

 เพิ่มส่วนแบ่งตลาดในลูกค้าภายในประเทศ
โดยการเข้าไปในส่วนแบ่งตลาดเดิมของคู่แข่งที่หยุดกิจการไป

 เพิ่มยอดขายโดยเพิ่มการส่งออก เพื่อใช้กำลังการผลิตที่มีอยู่อย่างเต็มที่

 เพิ่มสายผลิตภัณฑ์จากเดิม เพื่อผลิตสินค้าเพื่อทดแทนสินค้านำเข้า

 เพิ่มการผลิตสินค้าให้มีมูลค่าเพิ่ม เช่น ผ้าทอเพื่อนำไปผลิตเฟอร์นิเจอร์
หรือเส้นด้ายสำหรับอุตสาหกรรมถักทอ

 ขยายตลาดส่งออกไปยังประเทศจีน เนื่องจากจีนเพิ่งเข้าเป็นสมาชิกใหม่ในองค์กรการค้าโลก (
WTO)

นโยบายด้านการบริหาร

 ส่งเสริมและสนับสนุนให้คณะกรรมการตรวจสอบ
ทำหน้าที่กำกับดูแลกิจการของบริษัทให้เป็นไปตามข้อคับของตลาดหลักทรัพย์อย่างเต็มที่

 ดำเนินธุรกิจตามเต็มความสามารถ เพื่อสร้างผลตอบแทนที่ดีต่อผู้ถือหุ้นของบริษัท

 ปรับปรุงความสัมพันธภาพ และการสื่อสารระหว่างผู้บริหารและคนงาน

การควบคุมและการวางแผน

 จัดทำและเพิ่มประสิทธิภาพของระบบควบคุมภายใน ทั้งในด้านการบริหาร การเงิน การผลิต
ตลอดจนการควบคุมคุณภาพของสินค้า รวมทั้ง จัดตั้งฝ่ายงานตรวจสอบและควบคุมระบบควบคุมภายใน
ฯ

 จัดทำระบบบาร์โค้ดเพื่อเพิ่มประสิทธิภาพของการควบคุมสินค้าคงคลัง

 พัฒนาและปรับปรุงโรงงานเพื่อให้ได้มาตรฐานโรงงาน ISO 9002